title: "Abd\u00fclasis"
text: "Abd\u00fclasis (\u00fc\u00fcb Osmaans T\u00fcrkisk: \u0639\u0628\u062f \u0627\u0644\u0639\u0632\u064a\u0632 \u2018Abd\u00fc'l-\u2019Az\u012bz, \u00fc\u00fcb T\u00fcrkisk: Abd\u00fclaziz; * 8. Febrewoore 1830 uun Konstantinoopel; \u2020 4. J\u00fc\u00fcne 1876 uk diar) faan 25. J\u00fc\u00fcne 1861 tu 30. Mei 1876 wiar de 32. sultaan faan det Osmaans Rik. \n\nHi wurd sultaan efter a duas faan sin bruler Abd\u00fclmedschid I.. Twesken 1861 an 1871 d\u00f6n Tansimat-refoormen, wat uun't regiaringstidj faan san bruler begand, wurd oner't feering faan sin ministern Mehmed Fuad Pascha an Mehmed Emin \u00c2li Pascha widjerfeerd. Hi wiar de iarst osmaans sultaan, diar tu waasteuroopa raiset an en somren 1867 en r\u00e4 faan wichtig europeeisk hoodsteeden besch\u00fckt, diaroner Pariis, London an Wien. Efter a duas faan Mehmed Fuad an Mehmed Emin \u00c2li wurd 1871 Mahmud Nedim Pascha a gratwesiir. A sultaan wul, uunsteed f\u00f6r sin nefe Murad (wat efter det ual truunfuligordning san arew wiar), dat san dring Jusuf Issedin san arew wurd. M\u00e4 R\u00fcslun leet hi ham uun ferhanlingen auer en putsch m\u00e4 r\u00fcs halep iin, am det ual truunfuligordning amtust\u00f6rten. 1875 wurd a stoot bankerot auer a kosten faan\u2019t modernisiaring faan\u2019t armee, det luksuri\u00f6\u00f6s leewenstil faan a sultaan an sin bauf\u00f6\u00f6rhaan, diaroner at renowatschoon faan de \u00c7\u0131ra\u011fan-Palast.1875 kaam det uk tu staheun uun Bosnien an Hertsegowina, 1876 fuligt det bulgaars Aprilstaheu. Det wurd liawet, dat R\u00fcslun d\u00f6n tau staheun holep. Uun Konstantinoopel kaam det 11. Mei 1876 tu't staheu jin Mahmud Nedim. A sultaan entleet det, man wurd hi uun a naacht faan 29. tu 30. Mei 1876 faan H\u00fcsein Awni Pascha an Midhat Pascha tu uftoonking tw\u00fcngen. 4. J\u00fc\u00fcne wurd Abd\u00fclasis \u00fc\u00fcb jo order uun de \u00c7\u0131ra\u011fan-Palast ambroocht.\n\nLuke uk diar\n Sultaanen faan det Osmaans Rik uun d\u00f6n nj\u00fc\u00fcgentanjst an twuntigst juarhunerten: Selim III. (1789\u20131807), Mustafa IV. (1807\u20131808), Mahmud II. (1808\u20131839), Abd\u00fclmedschid I. (1839\u20131861), Abd\u00fclasis (1861\u20131876), Murad V. (1876), Abd\u00fclhamid II. (1876\u20131909), Mehmed V. (1909\u20131918), Mehmed VI. (1918\u20131922).\n\nSultaan faan't Osmaans Rik"